
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив



УТВЪРЖДАВАМ:

ДИМИТЪР ДИМИТРОВ
За директор на РИОСВ - Пловдив
съгласно Заповед № РД-301/17.11.2022г.
на Директора на РИОСВ - Пловдив

ДОКЛАД 
за извършена комплексна проверка 

На основание: План за контролна дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-206 от 15.06.2026 г. на Директора на РИОСВ – Пловдив

Дата на извършване на проверката: 02.07.2026 г.

Обект: „Асфалтова база и площадка за третиране на строителни отпадъци“, с. Цалапица
с местонахождение: област Пловдив, община Марица, местност „Харманчетата“, землището на с. Цалапица
собственост на: „Драгиев и Ко“ ООД, ЕИК 040240284, седалище и адрес на управление - област Пловдив, община Пловдив, гр. Пловдив, ул. „Васил Левски“ № 56

I. Цел на проверката:

Основна цел на проверката е установяване на нивото и степента на съответствие на дейността в обекта с изискванията на екологичното законодателство по компоненти и фактори, както следва – „Управление на отпадъците„ и „Отпадъчни води“ (Закон за управление на отпадъците и Закон за водите). 
	
II. Проверени инсталации:

Основна дейност на обект - „Асфалтова база и площадка за третиране на строителни отпадъци“, с. Цалапица е строителство на автомагистрали, пътища и самолетни писти, където се извърши проверка на:
1. Мобилна асфалто-смесителна инсталация;
2. Трошачно-сортировъчна инсталация;
3. Бетонов център;
4. Сондажен кладенец;
5. Модулно пречиствателно съоръжение за битово-фекални и производствени отпадъчни води;
6. Площадка за третиране на строителни отпадъци;
7. Участъци за съхранение на инертни материали и готова продукция;

III. Констатации от проверката по компоненти и фактори:
	
1. По фактор „Отпадъци“:

	За извършване на дейността по третиране на строителни отпадъци, дружеството притежава издаден от Директора на РИОСВ-Пловдив регистрационен документ №09-РД-448-02 от 25.11.2025 г. с разрешени дейности – R5, R12 и R13 на отпадъци с код 17 01 01, разрешени дейности – R3, R12 и R13 на отпадъци с код 17 03 02 и разрешени дейности – R12 и R13 на отпадъци с код 17 05 04. Дружеството притежава издаден от Директора на РИОСВ-Пловдив регистрационен документ за събиране и транспортиране на отпадъци с №09-РД-437-05/11.12.2025 г.
[bookmark: _GoBack]	За образуваните от дейността отпадъци дружеството е извършило класификация и притежава утвърдени от Директора на РИОСВ – Пловдив работни листове съгласно Наредба №2 от 2014 г. за класификация на отпадъците. Същите се съхраняват разделно, в съответствие с техния произход, вид, състав и свойства и са обозначени с табели с код и наименование на съответния отпадък, съгласно Наредба №2 до предаването им на дружества притежаващи документ по чл. 35 от ЗУО за последващо третиране. Обособено е място за временно съхранение на опасните отпадъци, оградено, с ограничен достъп и под навес с осигурени подходящи съдове в зависимост от вида и характерните свойства на отпадъците.
	Отчетността за дейностите с отпадъци се води в Национална информационна система за отпадъци (НИСО), съгласно изискванията разписани в Наредба №1 от 2014 г. Годишните отчети за дейността с отпадъци за 2025 г. са подадени и в статус „Подписан и подаден“ в НИСО.
	При направен обход се установи, че е изградена необходимата за дейността инфраструктура - площадката е с трайна настилка от  бетон. За входно-изходен контрол е осигурен кантар с капацитет 60 т. На територията на обекта са налични работещи инсталации и съоръжения и са създадени необходимите условия за извършване на разрешените дейности по третиране на строителни отпадъци.

	2. Компонент „Отпадъчни води“:

	Дружеството е титуляр на разрешително за заустване с № 33740146/06.08.2013г., последно продължено и изменено с Решение № РР-3736/13.01.2020г. Разрешителното е с изтекъл срок на действие и в момента на проверката дружеството е в процедура по продължаване срока на действие, за което е подадено Заявление в БД-ИБР-Пловдив в законоустановения срок. 
	В обекта „Асфалтова база, бетонов център с трошачно-сортировъчна инсталация и площадка за третиране на строителни отпадъци“ на „Драгиев и Ко“ ООД се формират: битово-фекални отпадъчни води, производствени отпадъчни води от измиване на площадката и дъждовни води, които в смесен поток се пречистват през два броя модулни пречиствателни съоръжения. На обекта се формират и производствени отпадъчни води, които се събират в бетонов рециклатор с бъркалка и се връщат отново в производствения цикъл. Те не се пречистват и не се заустват.
	Дружеството изпълнява собствения мониторинг, представя протоколи в РИОСВ-Пловдив, в които няма отклонения от индивидуалните емисионни ограничения, заложени в разрешителното. 
	Пробонабирането и изпитването се извършва в акредитирана лаборатория. Пункта за мониторинг е бетониран и достъпен. Не е взета проба от пункта за мониторинг от експерт РЛ-Пловдив. Заведен е Дневник за технологична експлоатация, в който ежемесечно се вписват количествата заустени отпадъчни води.
	Представен е Доклад по чл. 48, ал.1, т.12 от Закона за водите за 2025г. и касов ордер за платена такса заустване.
	Има монтирано измервателно устройство за отчитане на количествата заустени отпадъчни води.

IV. Предписания, срокове за изпълнение, отговорници: 
	
	Няма

V. Съответствие, последващ контрол
	
При извършената проверка не са установени нарушения на екологичното законодателство по проверяваните компоненти и фактори.

